Erklerung a1us<Hot- 


tes Wort / vnd kurtzer bericht der Her- 
ren Theologen / Welchen ſie der Erbarn Sech⸗ 
ſiſchen Stedten Geſandten / auff den Tag 
zu Luͤneburgk / im Julio dieſes 61, 
Jars gehalten / fuͤrnemlich auff 
drey Artickel gethan 
| haben. 


Was das Corpus doctrinz belanget / darbey man 


gedenckt zu bleiben. 
Von der Condemnation ſtreittiger lehr / puncten 


vnd Secten. 
Von der Beyſllichen Iurisdiction, Vnd das er die 


vnſern zu ſeinem vermeinten Concilio, ſich vnterſtehet zu⸗ 
beruffen. 


Galat, 5. 


Ein wenig Sawrteig / verſeuret den gan⸗ 
tzen Teig. 


Gedruckt zu Magdeburgk / durch 
Wolffgang Kirchener. 
M. D. L XI. 


Vorrede. 
Jeſen Conuentum zu Luͤ⸗ 
neburgk / haben die Erbarn 
Sechſiſchen Stedte / keiner an⸗ 
dern vr ſach angeſetzt vnd gehal⸗ 
ten / Denn das ſie als frome 
Chriſtliche Oberkeit / aus obli⸗ 
gender jrer ſchuͤldigen pflicht / in der betruͤbten 
boͤſen zeit / da Papiſten vnnd Rotten grew⸗ 
lich ſtuͤrmen / toben vnd wuͤten / das reine Liecht 
der ewigen erkandten warheit / wiederumb gar 
aus zublaſen / oder ja zu verdunckeln / von her⸗ 
ben gern / wieder ſolch fuͤrnemen / mit den jren 
bey Gottes Wort wolten bleiben vnd verhar⸗ 
ren. 
Weil dann darzu kein ander radt noch mit⸗ 

tel iſt / denn welchen Gott von Himel ſelbſt gege⸗ 
ben / vnnd in ſeinem Wort fuͤrgeſchrieben / das 1 n 0, 
man an der ſtimme Chriſti allein feſt halte / vnd 2ſatn.:s. 
aller frembder ſtimme von hertzen feind ſey / die⸗ vnd 
ſelbige mit allem cruſt fliche vnnd verdamme. 
So haben vnſere Herrn / fuͤrnemlich auff die 
beide Artickel / mit vns jren Theologis fleiſſig 

A ij in al⸗ 


Ofc. 9, 


in aller Gottes furcht geradtſchlaget. Erſtlich 
was das Corpus doctrinæ belanget / darbey man 
gedenckt in vnſern Kirchen / mit huͤlff des All⸗ 
mechtigen zu verharren. Zum andern / Was da 
belanget die Condemnation ſtreittiger Lehr / punt⸗ 
ten vnd Secten. Vnd denn zum dritten auch / 
dauon vnſer Chriſtliches bedencken erfordert / 
was da belanget die vermeinte Obrigkeit vnd 
Iurisdiction des Bapſts zu Rom / welch vnſer be⸗ 
dencken wir jren Erb: W. trewlich mitgeteilt 
haben / wie vnſer von Gott aufferlegtes Ampt 
erfordert. / 


One zweiffel werden aber vnſere Papiſten 
nu vber die maſſen rhuͤmen vnd jubiliren / das 
aus vnſerm mittel / wir ſelbſt ſo viel Secten 
namhafftig machen / welches ſie der reinen Lehr / 
weil die armen Bettler ſonſt aus gutem grundt 


dawieder nichts mehr haben auffzubringen / zu 


einer groſſen ſchmach trefflich anziehen / vnd al⸗ 


ſo mit Gottes zorn / dar vnter freylich der hoͤch⸗ 


ſte iſt / Das er ymb — er aller vndanckbarkeit 
willen / Ketzer vnnd Schwermer ſchicket / auch 
jren eitel hohn vnnd ſpot treiben / wie ſolcher 
froͤmling vnnd loͤblichen Kinder art vnnd weiſe 


Prouer. z. iſt / Als Salomon ſagt: Exultant in rebus peſsimis. 


Damit 

Damit ſie denn ja volle freude vnd luſt ha- 
ben / So wollen wir jnen auch hiemit gedancken 
volauff vnd vrſach genug dazu geben. Vnd bit- 


ten erſtlich freundtlich / ſie wollen alle dieſe vnd 


andere Schwermerey im grundt vnnd wol be⸗ 
trachten. So werden ſie fein mit den henden 
greiffen / was dieſe Secten vnd andere Ketzerei⸗ 
en / ein jede in ſonderheit iſt / Das ſind die Pa⸗ 
piſten auff einem hauffen alles zu mal in der 
Haubtſachen. 

Dienn von der Rechtfertigung des armen 
Suͤnders / lehren ſie wieder die Schrifft / Ver⸗ 
gebung der Suͤnden im Blut vnnd ver dienſt 
Chriſti / ſey nicht allein die Gerechtigkeit fuͤr 
Gott zum ewigen Leben. Sondern luſtitia intuſa 
& inhærens. Das leret Oſiander auch. 


Von guten Wercken leren die Papiſten 
wieder die Schrifft / das ſie zur Seligkeit von 
noͤten ſind / Alſo das durch den Glauben / one 
gute werck ſelig zu werden gantz vnmuͤglich ſey / 
das leret Kaior auch. 


Vom Abendmal ſchwermen ſie / das auch 
auſſer vnnd wieder die klaren wort der einſa⸗ 


tzung Chriſti / man dennoch dauon recht gleu⸗ 
A ij bey/ 


ben / vnnd damit handeln muͤge / Das thun 
Zwinglius vnd Caluinus auch. 
Vier dem Chorrock vnd andern Czremonijs 
halten ſie alſo ſteiff vnnd feſt / das ſie daruͤber 
wieder Gott vnnd die Chriſtliche freiheit / auch 
dic fromen vnſchuͤldigen verfolgen / vnd betriy 
ben / Das thun die Adiaphoriſten auch / wie ſie 
denn Lutherus darumb KLittyrannen ſchilt im 
Buͤchlein von beiderley geſtalt des Sacra⸗ 
ments / auff des Biſſchoffs von Keiſſen Kan- 
dat / etc. das muͤgen ſie leſen. 

Vom Freien willen lehren ſie / Der Kenſch 
koͤnne ſich wol ſelbſt ſchicken vnd bereiten / in ſei⸗ 
ner bekerung zur gnade Gottes. Ve ei Deus ſubſe⸗ 
quens gratiæ tribuat adiument im. Das lehren die 


Pelagianer vnd vnſere Synergiſten auch. 
Die heilige Tauff hat jnen nicht alleine / 
nach des HErren einſatzung muͤſſen ein ſeliges 
Badt ſein / vns von ſuͤnden zu reinigen / ſondern 
haben auch daraus gemacht ein Glockenbadt / 

der Wiederteuffer nennet es ein Hundsbadt. 
Der Bapſt vnterſtehet ſich auch wol mit ge- 
walt / Keiſer vñ Koͤnig auff vnd abzuſetzen / das 
thete der Kuͤntzer vnd die Wiederteuffer auch. 


Die Papiſten nemen eine Creatur one Got ⸗ 
| tes ge⸗ 

tes geheis / befehl vnnd einſatzung / als Wachs / 


hl / Saltz / Waſſer / Kreuter / etc. vnterſtehen ſich 


derſelbigen andere vnnd beſondere krafft zu ge⸗ 
ben / mit Gottes Wort vnd ſeinem Namen / das 
thun die Hexen vnd Zeuberinnen auch. 

Ja ſie geben fuͤr / die vnſchuͤldige arme Cre⸗ 
atur ſey vom Teuffel beſeſſen / darumb beſchwe⸗ 
ren ſic das oͤhl / Waſſer / etc. den Teuffel heraus 
— Alſo raſet keine Zeuberinne auff Er⸗ 
den nicht. 

tem die Papiſten leren / alle Rechten ſein im 
ſchrein des Bepſtlichen hertzen / vnnd was der 
mit ſeiner vermeinten Kirchen vrteilet / das | ol 
titel Geiſt ſein / darumb kein jrthumb noch luͤ⸗ 
gen / Das thun die Enthuſiaſten auch. | 

Sie leren / die Kirch vnd ſamlung der Gleu⸗ 
bigen / ſey elter denn Gottes wort / vñ vber Got⸗ 
tes wort. Darus volget / das entweder die Kir⸗ 
che Gottes Volck ſey one Glauben / das helt 
Epicurus auch. Oder das der Glaube kome / 
nicht aus Gottes wort. Contra illud, Rom, to, Fi⸗ 
des ex auditu, das leret Stenck ſeldt auch: 


Das aber dabey gleichwol ein ider ſeine eigene 
ondere grillen auch hat / was ficht vns das an? 


ſts darumb nicht geſuͤndiget / das einer 2 
vn 


vnd greifflicher ſuͤndiget denn der ander 2 Iſt 
darumb einer nicht erſoffen / das er in einer fau⸗ 
len Bach oder Rein / vnd nicht in der groſſen 
offenbaren See erſoffen i 
Rhuͤmet derhalben rhuͤmet nun lieben Pa⸗ 
piſten / vnd kuͤtzelt euch nur wol vber vnſer vnei⸗ 
nigkeit / Bedenckt aber dabey wie rhuͤmlich es 
ſtehet / das ein Eſel den andern einen Sack tre, 
ger heiſt / vnd jr andern Leuten auffruͤckt / das jt 
ſelbſt am aller hoͤheſten ſchuͤldig / vnd darinng 
jr gantz vnd gar erſoffen ſeid. | 8 
Zum andern / Vnd was hilfft denn auch 
die armen Papiſten / wenn ſie gleich rhuͤmen / 
das ſo viel Secten aus vnſerm teil entſtanden 
ſind. Daraus werden ſie noch lang das nicht 
beweiſen / welches ſic arme einfeltige Leute gern 
bereden wolten / das darumb bey Chr teil 


nicht Gottes Wort noch die ware Chriſtliche 
Kirche ſey. Wir wiſſen es Gott lob beſſer vnnd 
viel anders. Nemlich / das von wegen der vn 
danckbarkeit der ſchendtlichen Welt / vnd denn 
von wegen des grimmigen zorns des leidigen 
Teuffels / es eben allezeit alſo ergangen / wo die 
reine Lehr iſt / da wil der leidige Teuffel auch 
ſein / mit ſeinen Rotten vnd Secten. —_ 
au 

auch Chriſtus ſaget / eben zu den jenigen die er 


perſoͤnlich ſelbſt mit Gottes Wort vnderrich⸗ 


tet hat / Huͤtet jr euch fuͤr den falſchen Prophe⸗ 
ten / Natth. 7. Denn eben aus euch ſelbſt ſaget 
Paulus / Acto. 20. Werden auff ſtehen Kenner / 
die verkerete Lehr reden / Ja aus vns ſpricht Jo⸗ 
hannes der liebſte Juͤnger Chriſti / ſind die greu⸗ 
lichen Ketzer aus gegangen / j. Johan. iij. Vnd ſc 
der Feind ſein vnkraut in keinen beſondern 
Acker / leret Chriſtus Matth. iz. Sondern eben 
in denſelbigen Acker / darein der fromme liebe 
Hausuater ſeinen guten Samen wirfft. 
Vnd wer wolte es auch dem armen Teuffel 
taten / das er auſſer der Kirchen / in ſeinem eige⸗ 
nen Reich / im Bapſtumb / vnter Juͤden / Tuͤr⸗ 
cken oder Heiden / ſolte Lermen vnd vnruhe an⸗ 
richten / Er thut es nicht ſagt Chriſtus / Luc. u. 
Sollte nun folgen vnd war ſein / das da kein 
Gottes Wort noch rechte Kirche were / wo viel 
Sccten entſtehen / ſo muͤſte Chriſtus mit den 
lieben Apoſteln verdampt ſein / das ſie wieder 
Gottes wort geleret / noch ſie mit jren zuhoͤrern / 
die rechte Kirche geweſen weren / weil ſie beides 
bekennen. Eben aus jnen ſein die grewlichen 
Ketzer komen / vnd an keinem ort mehr jren zorn 
os B bewie⸗ 


bewieſen / dann vnter denen / die ſte geleret vnnd 
vnterrichtet haben mit Gottes Wort. | 
Iſt derhalben wieder die Papiſten eben das 

ein groſſer troſt / das Gottes wort / vnd die liebe 
Kirche noch bey vnſerm theil ſein mus / weil der 
leidige Feindt / mit ſo viel mancherley Secten / 
nicht e zu toben vnd zu wuͤten. 

Iſt auch alſo ——— die Papiſten vns 
der mancherley Secten halben behoͤnen / das ſie 
Chriſtum vnd die Kirchen zu ewigen zeiten 
hoͤnen / Wollen der groben greifflichen luͤgen ge⸗ 
ſchweigen / die ſie daneben zu mehrmalen wieder 
vns dichten / darinnen Staphylus der abtruͤn⸗ 


nige verleumbder ein rechter aus bundt vñ Kei | 


ſter iſt / Etlichen vnſerer Kirchen darff ſchult ge⸗ 
ben / als leugneten ſie / das Chriſtus warhafftig 
zur Helle gefaren / vnnd daher dieſelbigen Inter⸗ 
nales geheiſſen / welches er mit warheit nimmer⸗ 

mehr wird beweiſen noch auffbringen. 
Endlich aber / ſo aus dieſem allem die Papi⸗ 
ſten nu wiſſen wollen / was der rechte name jrer 
Bepſtlichen Roͤmiſchen Kirchen ſen / ſo leſen ſie 
fleiſſig Johannem in ſeiner Offenbarung. Alſo 
werden ſie fein vñ in der warheit finden / das die 
Romiſche Kirche / welche ſic/ wie alle Heucheler 
728 3 von 

don anfang der welt gethan felſchlich Catholicam 
nennen / die rechte Babylon / das geheimnis iſt / 3 
vñ die mutter aller ſchwermerey oder Geiſtlich⸗ vnd u. 


K & 


K 

en hurerey/ vnd aller Grewel auff erden. Die 
truncken iſt vom Blut der Heiligen vnd zeugen 
Iheſu / eine behauſung der Tcuffel / ein behelt⸗ 


nuſs aller vnreinen Voͤgel / der Suͤnde reichen 


biſs in den Himel / welche die Erden mit jrer hu⸗ 
rerey vnd Abgoͤttiſchen lehr verderbet hat. Hie 
dichten wir nichts / Gottes wort redet es / vnnd 
iſ droben mit den mancherley vielen Sectis be⸗ 
wieſen / die allezumal etwas haben von der 
Oo art. Kunden auch / vnd wollen es / 
ob Gott wil / zu jeder zeit / wo man es fordert / 
weiter verkleren vnd darthun. | 

Was nun frome hertzen ſind / die laſſen Papi⸗ 
ſten mit den Schwermern jren Himels genoſſes 
vnd Religions verwandten fahren / ſeufftzen mit 
pns zu Gott dem Vater vnſers HErrn Iheſu 
Chriſti / das er beiden ſteuren vnd wehren / ſein 
heiliges Wort hinfuͤrder rein vnnd lauter / bey 
vns vnd allen Gottfuͤrchtigen hertzen / erhalten 
wolle. Auff das wir in ſeinem erkandtnis / jn 

twiglich mit allen auserwehleten / prei⸗ 


5 ſen vnd ehren miigen/ Amen. 


= Erkle⸗ 

Erklerung aus Gottes Wort / vnd fur- 


tzer bericht / der Herren Theologen / Welchen 
ſic der Erbaren Sechſiſchen Stedte Geſandten / 
auff dem Tage zu Luͤneburgk / im Julio 
dieſes 6. Jars gehalten / ge⸗ 
than haben. 


ff vnſerer Herrn der Er- 


\ barn Stedte Geſandten antragen vnnd 
begeren / das wir die fuͤrgeſtalten Arti⸗ 
ckel bedencken vnd beradtſchlagen / vnnd 
aus gutem grundt Goͤttlicher heiliger 
Schrifft / dieſelbige berichten ſollen / was 
| jr Erb. W. one verletzung der Ehr des 
Allmechtigen / vnd mit frolicher guter Conſcientz moͤchten 
darinnen thun oder laſſen / Haben wir dieſelbigen Artickel 
fuͤr die handt genommen. Vnd dancken erſtlich dem aller 
liebſten frommen Gott von Himel / der vns ſolche Chriſtli⸗ 
che Obrigkeit / in der betruͤbten letzten zeit beſcheret hat / die 
nicht alleine vmb die zeitlichen wolſart dieſes jemmerlichen 
Lebens / Sondern viel mehr darumb beftimmert iſt / auff 
das reine Lehr vnnd warhaſſtiges crfandtnis Gottes / bey 
vns vnnd vnſern Nachkomen erhalten / vnnd ausgebratc 
werde / Damit jre Vnterthanen nicht alleine von Gott zeit- 
lichen Segen haben / ſondern wenn diſs Leben ein ende nes 
men wird / auch ewig muͤgen ſelig ſein. Solch hertz vnd ge⸗ 
muͤt rechter Chriſtlicher Obrigkeit / bitten wir von hertzen / 
wolle der fromme Gott bey vnſern Herrn erhalten / Ir Erb. 
W. ſampt der Kirchen dieſer loblichen Stedte vnd andern / 
jm trew⸗ 


N 

im trewlich laſſen beſohlen ſcin / wie er one zweiffel nach ſei⸗ 


ner gnedigen verhciſſung thun wird / da er ſpricht : Wer 
mich ehret / den wil ich wieder ehren. Vnd Chriſtus / Wer 1541.2, 
mich bekennet fiir den Menſchen / den wil ich wiederum be⸗ Matth. 0. 


kennen fiir meinem Himliſchen Vater. 


Zum Andern / Was die beradtſchlagung der fuͤrge⸗ 


ſtalten Artickel belanget / Haben wir die ſelbigen in Gottes 


ſurcht / wie wir wiſſen / das wir jm dafur an jenem tag ant- 
worten muͤſſen / fuͤr die handt genomen / vnd vns folgender 


meinung eintrech tig verglichen. 


Auff den Erſten Artickel / was das 


Corpus doctrinz belanget/dabey man ge- 
denckt zu bleiben. 


Ir ſind in den Kirchen dieſer loͤblichen 

Scchſiſchen Stedt / bey der Augſpurgiſchen Con⸗ 
| feſſion / aus Gottes gnaden / biſs daher geblieben / ge⸗ 
dencken auch hinfuͤrder vns nichts auff dieſer Erden dauon 
abdringen zu laſſen / ſondern bey dieſer Forma doctrinæ fe⸗ 
ſtiglich zuuer harren / wie ſie aus den Prophetiſchen vnd A⸗ 
poſtoliſchen ſchrifften / des Alten vnd Newen Teſtaments / 
auch den bewerten Symbolis , iſt zuſamen 142 in der 
Augſpurgiſchen Confeſſion / ſo Anno 1530. der Roͤmiſchen 
Key. Ma. vnnd dem gangen Reich iſt vberantwortet wor⸗ 
den / Welcher Augſpurgiſche Confeſſion / wir jtzundt wie zu⸗ 
nor / ſo wol als zu jeder zeit / wie offt / vnd wo es die notturfft 
erfordcrt / vnterſchreiben / vnnd vntcrſchricben haben wol⸗ 


: B ij Damit 

BI. 54. 
2, Tim. 2. 
Ad Tit, 2. 
lohan. 10. 
Gal, Is 
2,Tim,2; 
2. Cor. &. 
2. Ioan. I; 


Damit aber menniglich auch verneme / was ver⸗ 
ſtands wir die Augſpurgiſchen Conſeſſion achten vnd hal⸗ 
ten / vnd das wir nicht vnter derſelbigen ſchein / newe/fremb⸗ 
de / oder auch wiederwertige meinung vnnd Corruptelen / in 
vnſern Kirchen vertheidingen. So bchalten wir ſie in dem 
verſtandt / wie ſie in Apologia eiuſdem, nachmals in den 
Schmalkaldiſchen Articulis, vnnd endlich im Catechiſmo 
vnd andern ſchrifften Lutheri ſcligers / aus Gottes wort ey⸗ 
plicirt / vnd verklert worden iſt, 


Wann dann die Augſpurgiſche Conſeſſion / alle jr⸗ 
rige Lere vnd Secten faſt in Specie vnnd mit namen cons 
demnirt hat / Wolt es derſelbigen gantz vngemeſs vnnd ge⸗ 
ſtracks zu wieder gehandelt ſein / Wo man vnter jrem ſchein 
cinigerley Corruptelen vnd ſchedliche newe Lere / wolte vn⸗ 

eſtrafft ſtilſchweigent fuͤruͤber gehen vnnd paſſiren laſſen. 
2 ollen geſchweigen / was boͤſen namen wir der Augſpurgi⸗ 
ſchen Conſeſſion / bey den wiederwertigẽ damit machen wuͤr⸗ 
den / das ſte jtzt mit warheit derſelbigen wuͤrden ſchuld geben / 
vnd aufflegen / als were ſie ein ſchedlicher Cothurnus vnnd 
p ckeman —— 1 falſcher vo welches 75 die 

apiſten mit vnwarheit biſs daher / vnguͤtlich auff ſic ge⸗ 
2 haben / Weil dieſelbige / * gemeldet iſt / alle 
wiederwertige / jrrige Lere klerlich verdammet / vnd ausſcket; 


So hat ja der liebe Gott allen Dienern ſcines Worts 
aufferlegt / das ſie nicht alleine recht lehren / ſondern auch die 
Verfuͤhrer / vnd jrthumb wiederlegen vnnd ſtraffen ſollen. 
Die Zuhoͤrer aber ſich zu Gottes Wort allein halten / die 
frembde ſtimme fliehen / was ein ander Cuangclium predi⸗ 
gripeſdammen, Vnd in ſumma / von ſolchen Leuten ſich 

| entziehen / 

entziehen / mit jnen in ſachen / die Lehr vnd das gewiſſen be- 


langendt / keine gemeinſchafft haben ſollen / die nicht bey rei⸗ 
ner Lehr allein feſtiglichen bleiben. 


Wiſſen derhalben hierinnen vnſern Herrn vnnd 
Obern anders nicht zu rathen / wo die Lere bey vns rein 


blaben ſol / denn das ſie Gottes rath vnd befehl trewlich fleiſ- 


ſig volgen / bey der Augſpurgiſchen Conſeſſion alſo verhar⸗ 
ren / das ſie allen vnd jeden Corruptelen mit vns / aus Got⸗ 
tes wort wiederſprechen / dieſelbigen jtzt / vnnd in fiinffager 
zeit verdammen / vnnd von der Augſpurgiſchen Confeſſion 
namhafftich ausſetzen / vñ ſich zubeſchoͤnung derſelbigen / in 
feinen weg bereden oder fuͤhren laſſen / auch nicht achten / wie 
gering etliche dieſelbigen machen / vnd achten wollen / Son 
dern das jenige zu gemuͤt ſuͤhren / ſo Paulus ſaget / Ein we⸗ 
nig Sawerteig / verſewret auch den gantzen Teig. 


Auff das aber niemandt gedencke / wir machen vn⸗ 
nuͤtz gezenck / beſchuͤldigen viel frommer Leut ſalſcher jrriger 
Lchre / one ſchuldt vnd wichtige vrſachen. So wollen wir die 
ſuͤrnembſten Corruptelen ertzelen / weiſen vnd anzeigen /wel⸗ 
cher maſs vnd geſtalt / dieſelbige der Augſpurgiſchen Con⸗ 
ſeſſion / in maſſen ſie in der Apologia eiuſdem Schmalkal- 
dicis Articulis, vnnd Schriſſten Doctoris Martini Lu⸗ 
theri ſeligers / aus Gottes wort declarirt iſt / entgegen vnd zu 
wieder ſind. Vnd damit vnſern Herrn auff den andern fuͤr⸗ 
geſtalten Artickel kurtzen bericht thun / Denn dauon in an⸗ 
dern vnſern Confeſsionibus vnnd Schrifften / weitleuff⸗ 
tige verklerung geſchehen / welche wir hie mit wollen repeti⸗ 
ret haben. 


Auff 

Auff den Andern Artickel / Von 


der Condemnation ſucittiger Lehr / 
Puncten vnd Sccten. 


Ir wollen alhie nicht allerley Secten er⸗ 
zelen / Als Wiederteuffer / Schwenckſeltiſten / Ser⸗ 
uetianer / vnnd dergleichen. Weil dieſelbigen ſich 
oͤffentlich von der Augſpurgiſchen Confeſsion abgeſondert 


W 


* 


haben / Sondern allein von den Corruptelis anzeigung 


thun / die ſich vnter dem ſchein der Augſpurgiſchen Conſeſ⸗ 
ſion ausgeben / vnd doch mit derſelbigen / vnd Gottes Wort 
ſtreittig ſind / Vnd ſind diſs die ſuͤrnembſten / dariiber ſon⸗ 
derlich dieſe zeit groſſer ſtrcit iſt. | 


Von den Oſiandriſten. 
N. vicrden Artickel / von der Juſtification 


oder Rechtfertigung des armen Suͤnders fuͤr Gott / 
leret die Augſpurgiſche Confeſsion alſo / Docent 
quod homines non poſoint iuſtificari coram Deo propris 
uiribus, meritis aut operibus, ſed gratis iuſtificentur propter 
Chriſtum per fidem. Cum credunt ſe in gratiam recipi & 
peccata remitti propter Chriſtum, qui ſua morte pro no- 
tris peccatis ſatisfecit. Hanc fidem imputat Deus pro iuſti- 
tia coramipſo, Rom. 3. & 4. | 

Diieſer Artickel wird alſo in der Apologia declarird/ 
Hzc fides ſpecialis, qua credit unuſquiſq; ſibi remitti pecca- 
ta propter Chriſtum, & Deum placatum & propitium eſſe 
propter Chriſtum , conſequitur remiſs:onem 3 
ooh & juſt 


Dees — 

A uuſtificat nos, &c. Vnnd Hat dieſe meinung ſtarcken 


— 
— 
: 
, 


giſchen Confeſſion namhaſſtig wird angezogen / aus der 
ſtel zu den Roͤmern / Cap. 3. & 4. Alda Paulus klerlich 


fn in der heiligen Schrifft / Wie derſelbige in der Aug⸗ 
haſi-gerechtſcrtiget werden / Vergebung der vngerech⸗ 


tigkeit haben / vnd das die Suͤnde vmb Chriſti 
willen bedecket / oder nicht zugerechent wird. 


Wieder dieſen hellen grundt / der Augſpurgiſchen 
Confeſſion vnnd heiliger Schrifft / hat Oſiander von der 
Rechtfertigung alſo geleret, Das vnſer Gerechtig⸗ 


keit fuͤr Gott / nicht ſey vergebung der Suͤnden 


vmb Chriſti willen / Sondern ſey nichts an⸗ 
ders / als die weſentliche Gerechtigkeit Gottes / 


oy vns wonet / vnd vns recht zuthun beweget. 


alſo rein gar ab / die meinung der Augſpurgiſchen Con: 
ſeſſion vnd Gottes Wort verleugnet / perworffen vnd ver⸗ 
dammet. | 
Was aber zu ſolcher greifflicher grober Irthumbs be⸗ 
ſchoͤnigung / von etlichen vermeinter weiſs (wiſſen nicht aus 
was vrſache) werde fuͤrgegeben iſt vns vnuorborgen / Nem⸗ 
lich / als ſolte Oſiander allein die inwonende Gerechtigkeit / 
ſo den Menſchen recht zuthun beweget / zubeweiſen / oder 


diſs zu erhalten Loca umperunentia, das iſt / vnbequeme 


ort der Schrifft haben angezogen / Das die Gleubigen 
auch ſolche luſtitiam inhabitantem, bekomen. Welchs 
aber daraus wol abzunemen / it was vngrunde ſolchs ge⸗ 


dichtet wird / weil ja in vnſein — wie Oſiander ſe 


bekennet / 


bekennet / die Tuſticiam inhabitantem niemandes geleugnet / 
viel weniger jemals angefochten worden / Das Gott in vns 
nicht ſolte wonen vnd wircken / Sondern hieuon iſt der ſtreit 


geweſen / Was da ſey die Gerechtigkeit fuͤr Gott / 
derhalben ein armer Suͤnder ewig ſelig iſt. 


Nach dem dann an dieſem Artickel aller Welt heil 
vnd ſeligkeit gelegen / vnd derſelbige das hoͤchſte Heubtgut iſt 
der gantzen Chriſtenheit / wiſſen wir ſolche grewliche ver⸗ 
kerung vnd vaſclſchung Oſiandri vnndſeiner verwandten 
nicht zu leiden / ſondern bekennen / das es ein verdamlicher 
jrthumb iſt / wieder die Augſpurgiſche Conſeſſion vnd Got⸗ 
tes Wort / Wie droben vermeldet vnd angezciget iſt. 


Von den Maioriſten. 


On guten wercken leret der 6. Artickel in 
der Augſpurgiſchen Confeſſton / alſo. Docent quod 
hdes illa debeat bonos fructus parere, & quod opor- 
teat bona opera, mandata a Deo facere, propter uolunta- 
tem Dei, non ut confidamus per ea opera iuſtificationem 
coram Deo mereri. Nam remiſsio peccatorum & iuſtifica- 
tio fide apprehenditur, ſicut teſtatur & uox Chriſti: Cum 
feceritis hæc omnia, dicite, Serui inutiles ſumus. Idem do- 
cent & ueteres ſcriptores Eccleſiaſtici: Ambroſius enim in- 
quit: Hoc conſtitutum eſt a Deo, nt qui credit in Chri- 
ſtum, ſaluus ſit, ſme opere, ſola fide, gratis accipiens reiniſ- 
ſionem peccatorum. 


D 


Vnd wird dieſer Artickel hernach in der Apologia 


offt repetirt-vnd ſonderlich in den Schmalkaldiſchen Arti- 
kekeln mu 


— 


net/ 


ckeln mit grundt der heiligen Schrifft / gar herlich angezei⸗ 
get / Das newer Gchorſam vnd gute werck / in den Chniſten 
notig ſind / vnd gewiſolich volgen ſollen / Wie wir dann in 
vnſern Kirchen / die Lchr von guten wercken fleiſſig vnnd 
ernſtlich treiben. 


Wir bewahren aber auch vnd behalten gar fleiſſig 
den vnterſcheid / welchen vns die Augſpurgiſche Confeſſion 


keret / aus dem heiligen Ambroſio / das wir heil vnd ſeligkeit / 


nicht dem angefangenen newen Gehorſam vnd guten wer⸗ 
cken / ſondern dem Glauben an Chriſtum zuſchreiben / Das 
ts heiſt / Qui credit in Chriſtum, ſaluus eſt, fine opere, fola 
fide, gratis accipiens reimſdionem peccatorum, &c. Dar- 
gegen aber D. Maior dieſe rede gefuͤhret. Das gute 
werck von noͤten ſein zur Seligkeit / Vnd gantz 
vnmuͤglich ſey / one gute werck ſelig zu werden. 
Welche rede nicht allein der Augſpurgiſchen Confeſſion 
oͤffentlich entgegen / wic fuͤr augen / Sondern auch Gottes 
Wort zu wie der iſt / darinnen die Excluſiua GRATIS, 
ja ſo wol ſtehet bey der Seligkeit / als bey der Gercchtigkeit 
fir Gott/ Wie Paulus ſpricht / Gratia eſtis ſaluati . non ex 
operibus: Vnd Petrus / Es iſt kein ander Name 
gegeben den Kenſchen / darinnen wir ſollen ſe- 
lig werden / etc. Wie derhalben dieſe rede pr. prer exclu⸗ 
ſwam billich verdammet wird / Gute werck ſeindt noͤ⸗ 
tig zur gerechtigkeit / oder rechtfertigung fuͤr 
Gott. Eben der vrſach iſt auch dieſe rede falſch vnnd vn⸗ 


echt / Gute werck ſeindt noͤtig zur ſeligkeit. Wat 
C ij ſie dit 


ſic dic Excluſiuam ja ſo ſtarck hat / beide in Gottes Wort / 
vnd der Augſpurgiſchen Confeſſion als die andere. 


Das aber etliche dagegen ſagen wollen / Es ſey ja 
der Glaube noͤtig zur ſeligkeit / Der Glaube aber ſey ein 
werck. Iſt vnſer kurtze antwort / Das der Glaube beide zu 
der Gerechtigkeit vnnd zur Seligkeit ſteilich von noͤten ſey / 
nicht aber ſeinet halben / als ein werck / ſondern darumb / das 
er CHRIST VM appliciret mit allen ſeinen erworbenen 
guͤtern / Iſt der halben wie in luſtificatione, alſo auch in Sal 
uatione die Propoſition, Der Glaube iſt noͤtig zur ſeligkeit 
Correlatiue zuuerſtehen / Vnd koͤnnen alſo demnach M A- 
I OR 1S propoſitionem vnd Lerc/ als cine grewliche ver- 
ſelſchung wieder Gottes Wort vnd die Augſpurgiſche Con⸗ 
ſeſſion / auch keines weges billichen / dulden noch leiden. 


Von den Sacramentarijs. 
Da anfenglich Anno 15 3 0. vnnd nachmals 

von Jaren zu Jaren / in oͤffentlichen ſchrifften/auch 
gemeinen gehaltenen Colloquns von der Augſpurgiſchen 
Conſcſſion verwandten ſind abgeſondert / ausgeſchloſſen / 
vnd mit jrer Lere verdammet vnd verworffen worden / dar⸗ 
zu der zehende Artickel in der Augſpurgiſchen Confeſſion 
namhafftig wieder jre Lere geſtellet iſt / Welcher alſo ſaget: 
De Cœna Domini docent , quod corpus & ſangus Chriſti 


ucre ad{int, & diſtribuantur ueſcentibus in cœna Domini, 
& umprobant ſecusdocentes. 


Vnd wird dicſer Artic{ alſo declarirt in .* p>logia 
d.10us 


Aran iſt kein zweifſel / das die Sacra- 

decimus articulus approbatus eſt , in quo confitemurmos 
ſentire,quod in cœna Domini uere & ſubſtantialiter adſint, 
corpus & ſanguis Chriſti, & uere exhibeantur cum illis re-- 
bus, quæ uidentur pane & uino, his qui Sacramentum ac- 
cipiunt. Hanc ſententiam conſtanter defendimus re dili- 
genter inquiſita & agitata. Cum enim Paulus dicat, Panem 
eſſe participationem corporis Domini, &c. Sequeretur pa- 
nem non eſſe participationem corporis, ſed tantum ſpiri- 
tus Chriſti, ſi non adeſſet uere corpus Domini. 


Vnd damit ja klarer vnterſcheid ſey / zwiſchen der 
Sacramentirer vnnd der Augſpurgiſchen Confeſſion ver⸗ 
wanten Lere. Iſt dieſer Artickel nachmals in den Schmal⸗ 
faldiſch.n Artickeln repetirt mit dicſen worten. Vom 


Sacrament des Altars halten wir / das Brodt 
vnd Wein im Abendtmal / ſey der warhafftige 
Leib vnd Blut Chriſti / Vnd werde nicht allein 
gereicht vnd entpfangen von frommen / ſondern 
auch von boͤſen Chriſten. | 


Well dann ſolche declarationes, wie ſie in ſchrifften 
Lutheri ſcligers weiter ſind ausgefuͤhret / die Sacramentarij 
keines weges annemen / ja noch heut zu tage mit vielen 
ſchmehelichen worten vnuerſchampt zum grewlichſten leſte⸗ 
ren vnd ſchenden. Iſt wol daraus abzunemen / das ſie aus 
der Augſpurgiſchen Couͤnfeſſion einen frembden vnnd gantz 
wiederwertigen verſtandt zu machen / dieſelbige damit boſss 
lich zu corrumpiren / vnd dam vnter dem ſchein auch jr gi ft 
in vnſere Kirchen / vnter froꝛmimc einfeltige hertzen auszugieſ⸗ 
ſen / vnd allenthalben au. zubreiten fuͤr haben / te. 


C ij Aber 


Aber wieder ſolche verdampte ſchwermerey / behalten wir 
die reine Lehr / wie ſie aus Gottes wort in der Augſpurgiſchen 
Confeſſion / Apologia ciuſdem, in den Schmalkaldiſchen 
Artickeln vnd ſchrifften Lutheri ſeligers / trewlich iſt zuſamen 
getragen / Nemlich / das Brot vnd Wein im Abendmal/ wo 
es nach der einſetzung Chriſti gehalten wird / ſeind der ware 
weſentliche Leib vnnd Blut Chriſti / Nicht dergeſtalt / das 
Brodt vnd Wein verwandelt werde / Sunder das vnter 
dem Brot vnd Wain / oder in dem Brot vnd Wein / war⸗ 
hafftig gegenwertig ſind / mit der hand gereicht / vnd mit dem 
munde entpfangen werde / von gleubigen vnd vngleubigen / 
der ware / weſentliche vnd natuͤrliche Leib Chriſti Iheſu. 


Verwerffen vnnd verdammen dagegen alle Sacra 
mentarios alt vnnd newe / Auch alle der jenigen Scripta, die 
ambiguis interpretationibus den Sacramentarijs helffen / 
vnnd klaren vnterſcheidt vnſerer vnd jrer Lehr verdunckeln 
wollen / Dann worauff ſolchs geſchche / koͤnnen wir woler⸗ 
achten. 

So viel aber jre nichtige faule treume belanget / dar⸗ 
auff ſie jre ſchwermerey ſetzen vnd gruͤnden / Wollen wir da⸗ 
gegen die herlichen ſchoͤnen Confelsiones vnnd Schrifften 
Lutheri ſeligers vnd andere / ſo von etlichen der vnſern auch 
andern in den Truck gegeben ſind / hiemit repetiret haben, 


Von den Adiaphoriſten. 

On den itteldingen vnd Ceremonien 
leret die Augſpurgiſche Conſeſſion in Articulo 15. al 
ſo. De ritibus Eccleſiaſticis docent , quod ritus illi 


ſeruandi 


chen. 


ſeruandi ſint, qui ſine peccato ſeruari poſſunt, & proſunt ad 
tranquillitatem & bonum ordinem in Eccleſia, ſicut certæ 


feriæ, feſta & ſimilia. 
De talibus rebus tamen admonentur homines, ne 


conſcientiæ onerentur, tanquam talis cultus ad ſalutem ne- 
ceſſarius ſit, &c. Vnd titulo de poteſtate Eccleſiaſtica: Ta- 
les ordinationes conuenit Eccleſias propter charitatem & 
tranquillitatem ſeruare eatenus, ne alius alium offendat, ut 
ordine & ſine tumultu omnia fiant in Eccleſijs, uerum ita, 
ne conſcientiæ onerentur , ut ducant res eſſe neceſſarias ad 
ſalutem, ac iudicent, ſe peccare cum uiolant eas ſine alio- 
rum offenſione, ſicut nemo dixerit peccare mulierem, quæ 
in publicum non uelato capite procedit, ſine offenſione ho- 
minim. 

Bey dieſer gemeinen Regel bleiben wir / laſſet; ein ſes 
de Kirchen nach jrer gelegenheit jre Cæremonias ordenen 
oder abthun / vnd ſo ſern ohn ergernis daſſelbige geſchehen 
mag / jrer Chriſtlichen freiheit darinnen nuͤtzen vnndgebrau⸗ 


Das aber iſt alhie die frage / Ob zu der zeit der vorfol⸗ 
gung / wann die Feinde oͤffentlich die reine Lere ſchenden vnd 
leſtern / auch bekennen / ſie gehen damit vmb / das ſie dieſel⸗ 
bigen wollen abthun / falſchejrrige Lere aber / vnnd den An⸗ 
tichriſt wiederumb in vnſere Kirchen einſetzen. Ob in 
dem fall man in Ceremonijs vnd euſſerlichen / 
an jnen ſelbſt geringen dingen den wiederwerti⸗ 
gen mit guter Conſcientz weichen moͤge / ohn ge⸗ 
fahr reiner Lere fuͤr Gott / vnd Chriſtlicher frei⸗ 
heit. 


Paulus hekennet frey / die Veſchneidung [ry nichts / 
- die Vor⸗ 


die Vorhaut auch nichts /i. Corinth, >, So ſ:y beides dem 
Herren gethan / wer eine zeit fur die andern / vnnd wer cine 
nicht far die andern halte. Item wer allerley ſpeiſs eſſe oder 
nicht eſſe / Rom. 14. 

Wie derumb aber ſaget vnd rhuͤmet er / das cr nicht 
eine ſtunde habe den falſchen Lerern in ſolchen Adiaphoris 
weichen wollen / Darumb auff das die war heit des Euan⸗ 
gelij beſtuͤnde / Gal. 2. | 

Iſt nu dieſe angezogene vrſach war vnd wichtig ge- 
nug / wie ſie ohn allen zweiffel iſt / So kan vnd mus die war⸗ 
heit des Euangelij nicht beſtehen / wo man den Feinden vnd 
wiederwertigen der Lehr weicht vnd nachgibt. Wie er dann 
auch getroſt eben von Petro / der doch mit andern Apoſteln 
fur eine Seule wardt angeſchen / vrteilet an demſelbigen ort / 
vnnd ſpricht: Petrus hab damit nicht mehr nichtich nach 
der warheit des Euangelij gewandelt / da er den jenigen zu⸗ 
gefallen gemeiner vnd allerley ſpeiſe nicht gebraucht / welche 
dieſe falſche Lere wolten in die Kirchen fuhren / Das nicht der 
Glaube allein ſelig mache / ſondern man muſte auch das Ge: 
ſetze halten /ꝛc. So doch Petrus ohn zweiffel wieder dieſe fal- 
ſche jrrige meinung derſelbigen wiederwertigen jemals gebil⸗ 
liget / noch die reine Lehr oͤffentlich ſeines erachtens / vnd ſa⸗ 
ner meinung nach / hat fallen laſſen / ete. 


Darumb ohn zweiffel in ſolchem ſall / da die wieder⸗ 
wertigen vnd Feinde reiner Lehr hiemit vmbgehen / das ſie 
dicſelbigen auffheben / vnd ſalſche jrrige Lehr ein uͤhren muͤ⸗ 
gen / die jenigen / die ſolchen in Ceremonien vnd an jnen ſelbſt 
gantz geringen dingen weichen / behalten damit / nach dem 
vrteil Pauli vnd Gottes worts / nicht die reinen Lhr⸗Son— 
dern thun vnnd handeln grewlch dawieder / Ob ſic A 

N f nicht 


g 


nicht oͤffentlich das Euangelium verwerffen / noch grobe 
graffliche jrthumb vnd Abgoͤttercy auffnemen. 

. Alſo ſaget er auch Gal. 4. Er habe ſorge / all ſein ar⸗ 
beit ſey verloren / Darumb das ſie Tage Monden vnd Jar 
zat hielten. Vnd Gal. 5. Laſt jr euch beſchneiden / ſo iſt euch 
Chniſtus kein nuͤtz. 

Aus welchem allem wol abzunemen / vnd klar iſt/ was 
grewlicher Suͤnde die jenigen begangen / die in der zeit der 
verfolgung in Cæremonſ vergleichung geſucht / vnd gewi- 
chen ſind / Vnnd das ſolcher handel nicht auff jrer gutmei⸗ 
nung ſte het / Sondern hie ſtehet Gottes gericht vnnd vrteil 
vber ſic / das ſic an reiner Lehre / an Chriſto dem Herren / ja 
mit grewlichen vielen ergerniſſen / wieder die Augſpurgiſche 
Confeſſion / wie droben angezogen / vnd an der armen Kir- 
chen boͤſslich vnd vbel gehandelt haben. 

Wollen geſchweigen / das ſie hiemit auch grewlich 
wieder die Chriſtliche freiheit gethan / Dauon Paulus ſaget⸗ 
Ir ſeid theur erkaufft / werdet ja nicht der Menſchen knecht / 
Corinth. v. vnd Gal. 5. Beſtehet in der freiheit / damit vns 
Chriſtus befreihet hat / vnnd laſſet euch nicht wiederumb in 
das Knechtiſche Joch fangen / dawieder die Adtaphoriſten 
die Kirchen wiederumb auch in ſolche dienſtbarkeit gefuͤhrt. 
Das ſie vmb eines heiloſen Chorrocks willen / fromme al⸗ 
te / woluerdiente / gelerte / trewe Diener / aus jrem von Gott 
ordenlichem beruff / wieder der Kirchen weheklagen / bitten 
vnd flehen / eben zur zeit / da der Wolff vnnd hoͤchſte gefahr 
fuͤrhanden / ins elende geiagt / etliche verſtrickt vnnd cingezo- 


gen / in ſumma / erbermlich vnd jemmerlich gehandelt. 


Aber welches das grewlichſte iſt / wird ſolche grauſame 
Suͤnde jtzundt noch gelobet vnnd gerhuͤmect / damit es vie⸗ 
leicht auch vnſere Nachkomen lernen vnnd nach thun / zu 

D welchem 


a 


welchem wir nicht ſchweigen / ſondern daſſelbige ſtrafſen ſol⸗ 
len vnnd muͤſſen / Damit menniglich verſtehe / das ſolches 
wieder Gottes Wort vnnd dic Augſpurgiſchen Confeſſion 


groͤblich / grewlich geſuͤndiget iſt, 


Von den Synergiſten vnd 


Freien willen. 


S hat Lutherus ſeliger gedechtnis dieſen 
handel vom freien willen / der maſſen mit gutem grund 
der heiligen Schrifft aus den tundamentis extruitet, 
das wir wenigers nicht gehofft hetten / dann das daruͤber ei⸗ 
nige zweyſpalt ſolte erreget worden ſein. So iſt er fein klar 
vnnd vnterſchiedtlich in Auguſtana Confeſsione Artic : 18. 
gehandelt / auch in Apologia dermaſſen verkleret / das bil⸗ 
lich ein jeder frommer Chriſt damit ſolte zu frieden ſein. Wal 
aber dauon newe Certamma mouirt, wollen wir kurtzen be⸗ 
richt dauon geben / auff das menniglich verſtehe / wie fern 
vnd weit darinnen nach Gottes Wort vnd der Augſpurgi- 
{hen Confeſſion gehandelt iſt. 

Vnd iſt hie nicht die frage dauon / Was der Menſch 
nach der bekerung / durch wirckung des heiligen Geiſts ver⸗ 
muͤge / da ohn zweiſſel / wo der Menſch ohn alles recht er⸗ 
kentnis Gottes vnd ſcines willen ewiglich bliebe / freilich kei⸗ 
ne bekerung / viel weniger einige krafft vnnd wirckung des 
heiligen Geiſtes vnd Miniſterij were, 


Diſs aber iſt fuͤrnemlich der handel vnnd die Frage / 


Was des Menſchen krefft vnd vermuͤgen darzu 
thun / das er bekeret werde / vnd gleube? 


Hie 


Hie iſt nu in oͤfſentlichem Druck dieſe meinung aus⸗ 
gebreitet worden / Quod liberum arbitrium fir facultas ad- 
plicand fe ad gratiam. Item, Quod Spiritus ſanctus fidem 
accendat in nobis non repugnantibus, ſed obedire conan- 
ubus, quantum in nobis eſt. Item, Quemadmodum do- 
ctrina attendendo intelligi, ita aſſentiendo obtemperari ali- 
quo modo polsit. 


Mit welchen worten dem Menſchen vber alles ver⸗ 
derben der natur / ſo viel wird gegeben / das nicht allein ſeines 
vermuͤgens ſey / dm Wort nicht zu wiederſtreben / Sondern 
auch das er mit fleiſſigem nachdencken daſſelbige verſtehen / 
mit vol wort etlicher maſſen gehorſamen muͤge / vnnd ſelbſt 
mit wü cken zu ſeiner bekerung. 


Vber diſs das nu Auguſtinus dieſe Propoſitiones 
klerlich vnd oͤffentlich den Pelagianis zuſchreibet / vnnd co⸗ 


pioſe mit viclen herlichen zeugniſſen der heiligen Schrifft 


gewaltig refutirt / vnd wiederleget / Contra duas Epiſtolas 
Pelagianorum, Lib. 1. cap. 19. vnd Lib. 4. cap. C. ſo wol 
als an andern ſchr vielen oͤrten. So iſt auch dieſer jrthumb 
oͤffentlich wieder die Auguſtanam Confeſsionem. Dann 
alſo ſaget dieſelbige artic: 5. Spiritus ſanctus efficit fidem, 
ubi & quando Deo uiſum eſt in ns qui audiunt Euange- 
hum. In welchen worten allein dem heilligen Geiſt vnnd 
Goͤttlichen willen / vnd mit nichten auch dem Menſchlichen 
willen gegeben wird / das er den Glauben wircke / wie die kin⸗ 
der im Catechiſmo Lutheri vber den dritten Artickel vnſers 
C om Glaubens von der Heiligung auch zu berichten 
wiſſen. 


D ij Vnd 

Vnd weil dieſer Artickel gar herlich vnd ſchoͤn / in 
der dreier Erbarn Stedte bekandinis / vnd Chniſtlchen er⸗ 
klerung auffs 1 N T E R I M durch Doctorem Epinum felis 
ger. gedechtnis / mith Gottes Wort aisgefithret 1ſt / in dem 
Titulo, Von der weiſc / durch welche der Menſch die Recht— 
fertigung bekome / Wollen wir denſelbigen hie mit anzichen. 


Wenn der Menſch hundert Jar alt / vnd der verſten— 

digſte auff Erden wuͤrde / dennoch kan er aus / vnd durch ſich 

lohan. &, ſelbſt / one diſs gurdige ziehen des Himliſchen Vaters / dem 

Euangelio nicht gleuben / vnd den Herren Chriſtum anne⸗ 

men / denn das Euangelium iſt den Weiſen eine tho heit/ 

vnnd der Herr Chriſtus ein ergernis / So iſt auch die ver⸗ 

ohen. . nufft vnd die gantze Welt in Geiſtitchen ſachen eitel finſter⸗ 

i Cor. 2 nis / vnd iſt der Menſch fir der zeit / che er durch den Vater 

Eph, 2. ex gezogen wird / in dem Reich der Finſternis / vnd in des Teu- 

2. Tim. 2. ſſels gewalt / vnd kan ja ſo wenig als ein Bloch durch ſeine 

Ezech, u. vnbewegligkeit / vnd ein Schwein durch ſeinen vnuerſtandt 

& 35, zu dem Cuangclio vnnd Reich Chriſti komen / durch ſeinen 

freien willen / Denn des Menſchen natuͤrlicher verſtand vnd 

wille / vnd die gantze Sapientia cariis jſt feindtſchafft / rebel⸗ 

lion wieder Gott / vermag ſich auch nicht vnterthenig zu 
machen / dem Geiſt Gottes vnd ſeiner Lere / Rom. s. 


1. Cor, 1, 


Das Gott den Menſchen nicht zie he als einen Bloch / 
vnd das ein wille ſcy in dem Menſchen / der in dem Bloch 
nicht iſt / wiſſen wir wol / wir ſagen auch / das Gott der Herr 
durch ſein ziehen / den vnwilligen willig mache / vnnd ſo das 
Gott durch ſeines heiligen Geiſtes gnade nicht thete / das der 
natuͤrliche Menſch / one Gottes gnade / Chriſtum vnnd ſein 
Euangelium / je ſo wenig annemen wuͤrde / als der Bloch / 

wieder⸗ 

wiederſtreben aber koͤndte jhm der Menſche wol / das der 


Bloch nicht thun kan / etc. 


Diſs ſind ſaſt dic fuͤrnembſten Corruptelen / dauon 
ſtziger zeit vnter den jenigen / die ſich eines guten teils / ver⸗ 
meintlicher weiſe zu der Augſpurgiſchen Confeſſion beken- 
nen / der ſtreit iſt / daruon in vnſern Confeſsiombus vnd of- 
ſentlichen ſchrifften ſur der zeit mehr bericht geſchehen / welche 
wir beyneben den lenptis Luther ſeliger gedechtnis / hiemit 
pro repetitis jt vnd allezeit wollen angezogen haben. Haben 
aber jtzundt allein kurtz den Statum controuerſiarum vn-⸗ 
ſern Herrn vnd Obern weiſen / vnnd jr Erb. W. ſo wol als 
menniglichen berichten wollen / das ſolche controuerſiæ mit 
nichten zu der Augſpurgiſchen Confeſſion koͤnnen oder muͤ⸗ 
gen gezelet werden. Sondern grewliche / gefehrliche / ja ver⸗ 
derbliche ſchedliche jrthumb ſind / wieder die Augſpurgiſche 
Confeſſion / ſo wol als Gottes Wort fur allem. 


Vnd ſind hiemit erboͤtig / wann vnnd wo es vnſere 
Herrn vnd Obern erfordern werden / gegen menniglich der⸗ 
halben fuͤrzukomen / ſchrifftlich oder muͤndlich antwort zuge⸗ 
ben / vnd vns in aller maſſen zu verhalten / wie vns Gott auff 
erlegt hat / . Pet. 3. Seid erboͤtig allezeit zur antwortung ſe⸗ 
derman / der grundt fordert der hoffnung die in euch iſt, 


Das wir aber auch ſolche Corruptelas condemniren / 
wird vns nie mandt verdencken / weil wir ernſtlichen beſehl 


haben von Gott / das boͤſe vom guten zu vnterſcheiden / ſal⸗ lerem. if. 
ſche jrrige Lere zu verdammen vnd zu fliehen / Wie droben Eſa, 54. 
im Erſten Artickel aus Gottes Wort genugſam bericht / Sal.. 


vnd angezeiget iſt. 

Auff den Dritten Artickel / von dem das ſich 
der Bapſt vnterſteh t / vnſere Kirchen zu ſeinem ver⸗ 
meinten Concilo zu erfordern. 

Icrauff iſt vnſer kurtz bedencken vnd antwort / Das 
2 wir dem Bapſt / als dem verklereten vnd vberwicſency 

Antichriſt / nicht allein keiner Iuriſchetion, ſo weinich 
als auch den vermeinten Bepſilichen Biſchoffen vber vns / 
vnſere Chriſtliche vnd warhaſſtige Catholiſche Kirchen ge⸗ 
ſtehen oder zulaſſen / dieſelbigen zu ſeinem vermeinten Con⸗ 
cilabulo, zu oder abzufordern / Sondern wir ſind erboͤtig / 
da vns ein frey Chriſtlich vnparteiſch Concilium in Deuts 
ſcher Nation wurde zugclaſſen / das wir jn fuͤr den Antichriſt 
vnd Ncubtſcindt vnſers einigen aller liebſten Herren vnnd 
Heilands Iheſu Chriſti / ſeiner Kirchen / vnd lieben geſpons / 
beklagen / beſchuͤldigen / vnd mit Gottes Wort klerlich vber⸗ 
fuͤhren vnd vberweiſen wollen. 

Da vns auch die Key. M. vnſer aller gnedigſter Herr / 
vnd von Gott in zeitlicher regierung oͤberſte gegebene Ober⸗ 
keit / zu einem ſolchen Concilio in maſſen dauon lange zeit 
vertroͤſtung geſchehen / erfordern wuͤrde / achten wir / das 
man ſich mit vntertheniger / gebuͤrlicher antwort / gegen jre 
Key. M billich ſolte vernemen laſſen. 

Wir dancken dem lieben frommen Gott / der vnſere 
Herken in cinigfcit ſeines Geiſtes / dermaſſen Bruͤderlichen 
zuſamen geſetzet hat / Vnnd bitten vinb ſeines lieben Sons 
willen / Er wolle vns mith vnſenn Küchen in ſolcher cin- 
tracht / wieder oben erzelete / vnnd alle andere jrthumb vnnd 
Corruptelen bey reiner Lere ſeines heiligen vnd allein ſelig⸗ 
machenden Worts troͤſtlich erhalten / wie wir dann dabcy 
cintrechtig biſs in vnſere Gruben zuuer harren / durch Gottes 

gnabe endlch entſchloſſen ſind / demſelbigen ſey lob 
in wigkeit / AM EN. 

Valentinus Curtius Superintendens Eccleſiæ Chriſti , quæ 
eſt Lubecæ. 

Petrus Vrimersheim ad S. Iacobum Lubecæ Paſtor. 

Dionyſius Schunemannus Cathedralis Eccleſiæ Lubecen- 
ſis Paſtor. 

Chriſtianus Haueman Miniſter Teſu Chriſti , Eccleſiæ Bre- 
manæ ad diuum Stephanum Paſtor , manu propria 
ſubſcripſit. 

Eilardus Segebode Paſtor ad S. Anſcharium Bremæ ſub- 
ſcripſit. | 

Paulus uon Eitzen D. Superintendens Eccleſiæ Hambur- 
genſis ſubſcripſit. 

Ioachimus Vueſtphalus Paſtor Eccleſiæ Hamburgenſis, ſua 
manu ſubſcripſit. | 

Tohannes Kittelius Sacræ Theologiæ Doctor & Superin- 
tendens Eccleſiæ Roſtochienſis manu propria ſub- 

ſcripſit. 

Tilemannus Heshuſius Theologiæ Doctor & Eccleſiæ Mag- 
deburgenſis Superintendens manu propria. 

Henningus Friede Paſtor Eccleſiæ Magdeburgenſis, manu 
propria ſubſcripſit. 

Toachimus Morlin D. Superintendens Brunſuieenſis. 

Martinus Kemnitz Miniſter Eccleſiæ Brunſuicenſis. 

Fridericus Henninges Luneburgenſis Superintendens Ec- 
cleſiæ ſubſcripſit. 

lohannes Eichenbergk Luneburgenſis, Eccleſiæ Dei, quæ 
eſt Luneburgi ad ſanctum lohannem Miniſter, manu 


propria ſubſcripſit. 
M. lohannes Frederus Superintendens Vuiſmatienſis legit 
& adprobauit. 

